 

HSR SR dňa 24.06.2013 Bod č. 21 programu

**Stanovisko Republikovej únie zamestnávateľov**

* K návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov stredných škôl v znení neskorších predpisov
* materiál na rokovaní HSR SR dňa 24.06.2013

**Stručný popis podstaty predkladaného materiálu a jeho relevancie z hľadiska RÚZ**

Materiál predkladá na rokovanie Hospodárskej a sociálnej rady Ministerstvo pôdohospodárstva a rozvoja vidieka SR ako iniciatívny návrh

**Cieľom a obsahom materiálu je najmä:**

* Novela nariadenia vlády Slovenskej republiky č. 339/2008 Z. z. sa predkladá z dôvodu zmeny sortimentu mliečnych výrobkov, stanovenia výšky pomoci z prostriedkov štátneho rozpočtu, stanovenia najvyšších úhrad platených žiakmi a zlepšenia systému kontroly zabezpečovania a dodávania mliečnych výrobkov. Z vecného hľadiska základným cieľom predloženého návrhu nariadenia vlády je podporiť spotrebu mlieka a mliečnych výrobkov u žiakov, prispieť k zaisteniu zdravej výživy a súčasne vytvárať zdravé stravovacie návyky. Mliečne výrobky, ktoré sa nachádzajú v prílohe č. 1 tohto nariadenia zodpovedajú požiadavkám zdravej výživy a  prispôsobujú sa požiadavkám žiakov, aby sa zvýšila konzumácia mlieka a mliečnych výrobkov u žiakov.

**Dopady materiálu na podnikateľské prostredie a verejné financie:**

Predkladateľ v doložke vplyvov predpokladá negatívne dopady na verejné financie a nepredpokladá dopady na podnikateľské prostredie.

**Návrh nariadenia nadobúda účinnosť dňa 15.08.2013**

**Postoj RÚZ k materiálu**

základným cieľom predloženého návrhu nariadenia vlády je podporiť spotrebu mlieka a mliečnych výrobkov u žiakov, prispieť k zaisteniu zdravej výživy a súčasne vytvárať zdravé stravovacie návyky. Mliečne výrobky, ktoré sa nachádzajú v prílohe č. 1 tohto nariadenia zodpovedajú požiadavkám zdravej výživy a  prispôsobujú sa požiadavkám žiakov, aby sa zvýšila konzumácia mlieka a mliečnych výrobkov u žiakov.

**Členské organizácie RÚZ v medzirezortnom pripomienkovom konaní predložili k uvedenému návrhu pripomienky, ktoré boli prerokované a rozpory odstránené. RÚZ predložený materiál berie na vedomie.**

**Pripomienky RÚZ k predkladanému materiálu**

Bez pripomienok zo strany RÚZ

**Zdroj:** [RÚZ](https://lt.justice.gov.sk/Material/MaterialHome.aspx?instEID=-1&matEID=3089&langEID=1)